Document ID: /roh_data/filtered/fineweb-2-filterrobots_roh.jsonl.gz/12155

En sia 223avla cursa da la coppa mundiala manchenta il svizzer il podest. El terminescha la cursa cun in retard dad 11 secundas sin il victur, Johann Zarco. Segund è vegnì Axel Rins.
En il trenament aveva Lüthi sa pudì qualifitgar per ina partenza en l'emprima lingia. En la cursa da la dumengia è el vegnì surpassà pir en las ultimas rundas dal giapunais Takaaki Nakagami e da Hafizh Syahrin da la Malaisia.
En il classament da la coppa mundiala surpiglia Alex Rins cun 116 puncts la testa cun quai ch’il leader actual Sam Lowes (108 puncts) è rivà mo sin plazza 6. Dominique Aegerter ha gì in problem tecnic ed è crudà enavos en il classament da plazza 5 sin 8.
RR novitads 17:00